REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 06-2/238-18

12. oktobar 2018. godine

B e o g r a d

ZAPISNIK

SA 57. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 12. OKTOBRA 2018. GODINE

Sednica je počela u 11,45 časova.

Sednici je predsedavao dr Aleksandar Martinović, predsednik Odbora.

Sednici su prisustvovali članovi Odbora: Aleksandar Marković, Dušica Stojković, Branimir Jovanović i Momo Čolaković.

Sednici su prisustvovali i zamenici članova Odbora: Vera Jovanović, zamenik Darka Laketića, Sandra Božić, zamenik Veroljuba Matića, Dragana Barišić, zamenik Katarine Rakić, Jelena Mijatović, zamenik Marka Zeljuga i Vojislav Vujić, zamenik Petra Petrovića.

Sednici nisu prisustvovali članovi Odbora: Darko Laketić, Veroljub Matić, Katarina Rakić, Marko Zeljug, Đorđe Milićević, Vojislav Šešelj, Nemanja Šarović, Branka Stamenković, Goran Ćirić, Petar Petrović, Nenad Konstantinović i Nenad Čanak.

Predsednik Odbora je obrazložio da je sednicu sazvao u roku kraćem od roka predviđenog članom 72. stav 2. Poslovnika Narodne skupštine zbog potrebe da Odbor razmotri i donese akte iz predloženog dnevnog reda.

Pre utvrđivanja dnevnog reda, Odbor je jednoglasno prihvatio predlog predsednika Odbora da se obavi zajednički jedinstveni pretres po tačkama 1, 2, 3. i 4. predloženog dnevnog reda, koji je podnet na osnovu člana 82, člana 92. stav 2, člana 192. st. 2. i 3. i člana 193. Poslovnika Narodne skupštine

Na predlog predsednika, Odbor je jednoglasno utvrdio dnevni red sednice u celini:

D n e v n i r e d:

- usvajanje zapisnika sa 56. sednice Odbora -

1. Razmatranje obaveštenja zamenika generalnog sekretara Narodne skupštine o izricanju mere održavanja reda narodnom poslaniku Zoranu Živkoviću na sednici Desetog vanrednog zasedanja Narodne skupštine Republike Srbije u Jedanaestom sazivu u 2018. godini (21 Broj: 120-2983/18 od 27. septembra 2018. godine);
2. Razmatranje obaveštenja zamenika generalnog sekretara Narodne skupštine o izricanju mere održavanja reda narodnom poslaniku Đorđu Vukadinoviću na sednici Desetog vanrednog zasedanja Narodne skupštine Republike Srbije u Jedanaestom sazivu u 2018. godini (21 Broj: 120-3013/18 od 1. oktobra 2018. godine);
3. Razmatranje obaveštenja zamenika generalnog sekretara Narodne skupštine o izricanju mere održavanja reda narodnom poslaniku Mariji Janjušević na Prvoj sednici Drugog redovnog zasedanja Narodne skupštine Republike Srbije u Jedanaestom sazivu u 2018. godini (21 Broj: 120-3103/18 od 5. oktobra 2018. godine);
4. Razmatranje obaveštenja zamenika generalnog sekretara Narodne skupštine o izricanju mere održavanja reda narodnom poslaniku Mariniki Tepić na Prvoj sednici Drugog redovnog zasedanja Narodne skupštine Republike Srbije u Jedanaestom sazivu u 2018. godini (21 Broj: 120-3112/18 od 8. oktobra 2018. godine);
5. Razmatranje predloga zamenika generalnog sekretara Narodne skupštine za produženje statusa vršioca dužnosti pomoćnika generalnog sekretara Narodne skupštine - rukovodilac Sektora za opšte poslove i vršioca dužnosti pomoćnika generalnog sekretara Narodne skupštine - rukovodilac Sektora za operativno-tehničke poslove i informacione tehnologije, za tri meseca (03 Broj: 112-3156/18 od 11. oktobra 2018. godine);
6. Utvrđivanje spiska nalepnica za parkiranje A-I i A-II.

Pre prelaska na rad po utvrđenom dnevnom redu, Odbor je jednoglasno, bez primedaba, usvojio zapisnik sa 56. sednice Odbora.

**Prva - četvrta tačka dnevnog reda:** Razmatranje obaveštenja zamenika generalnog sekretara Narodne skupštine o izricanju mere održavanja reda narodnom poslaniku Zoranu Živkoviću na sednici Desetog vanrednog zasedanja Narodne skupštine Republike Srbije u Jedanaestom sazivu u 2018. godini; Razmatranje obaveštenja zamenika generalnog sekretara Narodne skupštine o izricanju mere održavanja reda narodnom poslaniku Đorđu Vukadinoviću na sednici Desetog vanrednog zasedanja Narodne skupštine Republike Srbije u Jedanaestom sazivu u 2018. godini; Razmatranje obaveštenja zamenika generalnog sekretara Narodne skupštine o izricanju mere održavanja reda narodnom poslaniku Mariji Janjušević na Prvoj sednici Drugog redovnog zasedanja Narodne skupštine Republike Srbije u Jedanaestom sazivu u 2018. godini; Razmatranje obaveštenja zamenika generalnog sekretara Narodne skupštine o izricanju mere održavanja reda narodnom poslaniku Mariniki Tepić na Prvoj sednici Drugog redovnog zasedanja Narodne skupštine Republike Srbije u Jedanaestom sazivu u 2018. godini.

U skladu sa usvojenim predlogom predsednika Odbora, Odbor je o navedenim tačkama utvrđenog dnevnog reda vodio zajednički jedinstveni pretres.

Diskusije nije bilo.

Odbor je, u skladu sa članom 157. stav 2. Poslovnika Narodne skupštine, o svakom predlogu odluke o novčanoj kazni, odlučivao posebno.

Na predlog predsednika, Odbor je većinom glasova doneo Odluku o novčanoj kazni iz tačke jedan utvrđenog dnevnog reda, za ZORANA ŽIVKOVIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 10% osnovne plate narodnog poslanika, u iznosu od 7.171,26 dinara.

Na predlog predsednika, Odbor je većinom glasova doneo odluku o novčanoj kazni iz tačke dva utvrđenog dnevnog reda, za ĐORĐA VUKADINOVIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 10% osnovne plate narodnog poslanika, u iznosu od 7.171,26 dinara.

Na predlog predsednika, Odbor je većinom glasova doneo Odluku o novčanoj kazni iz tačke tri utvrđenog dnevnog reda, za MARIJU JANjUŠEVIĆ, narodnog poslanika na stalnom radu u Narodnoj skupštini, koji se kažnjava novčanom kaznom u visini od 10% osnovne plate narodnog poslanika, u iznosu od 7.171,26 dinara.

Na predlog predsednika, Odbor je većinom glasova doneo odluku o novčanoj kazni iz tačke četiri utvrđenog dnevnog reda, za MARINIKU TEPIĆ, narodnog poslanika na stalnom radu u Narodnoj skupštini, koji se kažnjava novčanom kaznom u visini od 40% osnovne plate narodnog poslanika, u iznosu od 28.685,05 dinara.

**Peta tačka dnevnog reda:** Razmatranje predloga zamenika generalnog sekretara Narodne skupštine za produženje statusa vršioca dužnosti pomoćnika generalnog sekretara Narodne skupštine - rukovodilac Sektora za opšte poslove i vršioca dužnosti pomoćnika generalnog sekretara Narodne skupštine - rukovodilac Sektora za operativno-tehničke poslove i informacione tehnologije, za tri meseca.

Predsednik Odbora je upoznao članove i zamenike članova Odbora sa Predlogom zamenika generalnog sekretara za produženje statusa vršioca dužnosti pomoćnika generalnog sekretara Narodne skupštine - rukovodilac Sektora za opšte poslove Marini Šuković i produženje statusa vršioca dužnosti pomoćnika generalnog sekretara Narodne skupštine - rukovodilac Sektora za operativno-tehničke poslove i informacione tehnologije Dariju Kukolju, na period od tri meseca.

Diskusije nije bilo.

Na predlog predsednika, Odbor je većinom glasova doneo Rešenje o postavljenju Marine Šuković za vršioca dužnosti pomoćnika generalnog sekretara Narodne skupštine - rukovodilac Sektora za opšte poslove na period od tri meseca.

Na predlog predsednika, Odbor je većinom glasova doneo Rešenje o postavljenju Darija Kukolja za vršioca dužnosti pomoćnika generalnog sekretara Narodne skupštine - rukovodilac Sektora za operativno-tehničke poslove i informacione tehnologije na period od tri meseca.

**Šesta tačka dnevnog reda**: Utvrđivanje spiska nalepnica za parkiranje A-I i A-II

Diskusije po ovoj tački nije bilo.

Na predlog predsednika, Odbor je jednoglasno utvrdio Spisak nalepnica za parkiranje A-I i A-II.

\* \* \*

Sednica je završena u 11,55 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Svetlana Dedić dr Aleksandar Martinović